REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/106-16

1. mart 2016. godine

B e o g r a d

**Z A P I S N I K**

**63. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 1. MART 2016. GODINE**

Sednica je počela u 9,40 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Biljane Ilić Stošić, Biljana Savović, Mirjana Andrić, Neđo Jovanović, Velinka Tošić, Živan Đurišić, kao i: Vučeta Tošković (zamenik Vladimira Đukanovića), Zoltan Pek (zamenik Balint Pastora).

Sednici nisu prisustvovali: Tanja Tomašević Damnjanović, Miletić Mihajlović, Olgica Batić, Meho Omerović, Dragana Paunovića, Aleksandar Martinović, Jovan Marković i Balša Božović, članovi Odbora, niti njihovi zamenici.

Sednici su prisustvovali: Miloš Popović, šef Kabineta potpredsednika Vlade RS i ministra državne uprave i lokalne samouprave, Saša Mogić, Pomoćnik ministra državne uprave i lokalne samouprave i Natalija Pavlović Šiniković, pomoćnik ministra u Ministarstvu državne uprave i lokalne samouprave.

Predsednik Odbora je konstatovao da su ispunjeni uslovi za rad i odlučivanje, nakon čega je predložio, a članovi Odbora **jednoglasno**  utvrdili sledeći

D n e v n i r e d :

1. Razmatranje Predloga zakona o zaposlenima u autonomnim pokrajinama i jedinicama lokalne samouprave, koji je podnela Vlada (broj 011-2727/15 od 26. oktobra 2015. godine), u načelu;
2. Razno.

**PRVA TAČKA -** Razmatranje Predloga zakona o zaposlenima u autonomnim pokrajinama i jedinicama lokalne samouprave, koji je podnela Vlada (broj 011-2727/15 od 26. oktobra 2015. godine), u načelu.

**Petar Petrović** je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **jednoglasno** odlučili da predlože Narodnoj skupštini da prihvati Predloga zakona o zaposlenima u autonomnim pokrajinama i jedinicama lokalne samouprave, koji je podnela Vlada, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**OSMA TAČKA –** Razno.

Rasprava u vezi sa ovom tačkom Dnevnog reda nije otvarana.

Sednica je završena u 9,50 časova.

SEKRETAR ODBORA PREDSEDNIK ODBORA

Sanja Pecelj Petar Petrović